
PARLAMENTUL ROMÂNIEI

CAMERA DEPUTAŢILOR

	Comisia pentru politică economică,

reformă şi privatizare 
	
	             Bucureşti,  26.05.2010

             Nr. 21/123

             PL-x 171


BIROUL  PERMANENT  

AL

CAMEREI  DEPUTAŢILOR

Vă înaintăm, alăturat, RAPORTUL  SUPLIMENTAR asupra proiectului de Lege pentru completarea art.32² din Ordonanţa de urgenţă a Guvernului nr.88/1997 privind privatizarea societăţilor comerciale, retrimis, spre dezbatere în fond, cu adresa   PL-x 171 din 11 mai 2010, înregistrată sub nr. 21/123 din  12 mai 2010, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PRESEDINTE,
Mihai TUDOSE

CAMERA DEPUTAŢILOR

           reformă şi privatizare
	
	                 Bucureşti,  26.05.2010

                 Nr. 21/123

                 PL-x 171


RAPORT   SUPLIMENTAR
asupra proiectului de Lege pentru completarea art.322 din 

Ordonanţa de urgenţă a Guvernului nr.88/1997 privind privatizarea societăţilor comerciale

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată spre dezbatere, în fond, cu proiectul de Lege pentru completarea art.322 din Ordonanţa de urgenţă a Guvernului nr.88/1997 privind privatizarea societăţilor comerciale, trimis cu adresa PL-x 171 din 13 aprilie 2010, înregistrată sub nr. 21/123 din  14 aprilie 2010.    
Conform prevederilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 8 aprilie 2010.

Consiliul Legislativ a avizat favorabil iniţiativa legislativă, cu observaţii şi propuneri, conform avizului nr.1298 din  12 noiembrie 2009.

Guvernul, prin punctul de vedere transmis cu adresa nr. 504 din 1 martie 2010, nu susţine adoptarea acestei iniţiative legislative. 

Comisia juridică, de disciplină şi imunităţi a avizat favorabil proiectul de lege, conform avizului nr. 31/302 din 27 aprilie 2010. 

Comisia pentru administraţie publică, amenajarea teritoriului şi echilibru ecologic a avizat favorabil iniţiativa legislativă, conform avizului nr. 26/1091 din 27 aprilie 2010. 

Proiectul de lege supus dezbaterii are ca obiect de reglementare completarea art.322 din Ordonanţa de urgenţă a Guvernului nr.88/1997 privind privatizarea societăţilor comerciale, cu modificările şi completările ulterioare, în scopul soluţionării unor situaţii excepţionale prin aplicarea unor proceduri simplificate de valorificare a terenurilor cotă indiviză pentru care a fost sau urmează să fie emis certificat de atestare a dreptului de proprietate, fără a fi necesară majorarea prealabilă a capitalului social, urmată de valorificarea acţiunilor rezultate, fapt ce va determina sporirea cu sume importante a bugetelor autorităţilor publice implicate.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă menţionată mai sus, întocmind raportul iniţial                 nr.  PL-x 171 din 4 mai 2010, prin care au supus plenului Camerei Deputaţilor, spre dezbatere şi adoptare, proiectul de Lege pentru completarea art.322 din Ordonanţa de urgenţă a Guvernului nr.88/1997 privind privatizarea societăţilor comerciale, cu amendamente admise.

Potrivit dispoziţiilor art.70 din Regulamentul Camerei Deputaţilor, republicat, cu modificările ulterioare, plenul Camerei Deputaţilor, în şedinţa din 10 mai 2010, a hotărât să retrimită la Comisie proiectul de lege pentru o nouă dezbatere.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au reluat examinarea iniţiativei legislative mai sus menţionate, în şedinţa din 26 mai 2010. 

               La lucrările Comisiei au participat, în calitate de invitaţi, din partea Ministerului Economiei, Comerţului şi Mediului de Afaceri - Oficiul Participaţiilor Statului şi Privatizării în Industrie (O.P.S.P.I.), domnii Alexandru Alexe – director şi Victor Cazana – şef oficiu, din partea Ministerului Finanţelor Publice, doamna Lucica Diaconescu – şef serviciu, iar din partea Autorităţii pentru Valorificarea Activelor Statului, doamna Cristiana Gociu - director.
La dezbaterea acestei iniţiative legislative, din totalul de 22 de membri ai Comisiei pentru politică economică, reformă şi privatizare au fost prezenţi toţi deputaţii.

                În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să menţină raportul iniţial şi să supună plenului Camerei Deputaţilor, spre dezbatere şi adoptare, proiectul de Lege pentru completarea art.322 din Ordonanţa de urgenţă a Guvernului nr.88/1997 privind privatizarea societăţilor comerciale, cu amendamentele admise, care sunt redate în Anexa la prezentul raport.

În raport cu obiectul şi conţinutul său, iniţiativa legislativă face parte din categoria legilor ordinare.

                    PRESEDINTE,                                                                                      SECRETAR,                                                                                                                                                                                                                                   

                   Mihai TUDOSE                                                                                     Horia GRAMA
      Şef serviciu,
Graziella  Segărceanu

ANEXĂ

AMENDAMENTE ADMISE:
	Nr. crt.
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	LEGE pentru completarea art. 32² din Ordonanţa de urgenţă a Guvernului                     nr. 88/1997 privind privatizarea societăţilor comerciale
	Nemodificat.
	

	2.
	Articol unic. – La art. 32² din Ordonanţa de urgenţă a Guvernului nr. 88/1997 privind privatizarea societăţilor comerciale, publicată în Monitorul Oficial al României, Partea I, nr.381 din 29 decembrie 1997, aprobată prin Legea          nr. 44/1998, cu modificările şi completările ulterioare, după alineatul (5) se introduce un nou alineat, alin. (6), cu următorul cuprins:


	Art. I. – La art. 32² din Ordonanţa de urgenţă a Guvernului nr. 88/1997 privind privatizarea societăţilor comerciale, publicată în Monitorul Oficial al României, Partea I, nr.381 din 29 decembrie 1997, aprobată prin Legea nr. 44/1998, cu modificările şi completările ulterioare, după alineatul (5) se introduc patru noi alineate, alin. (6) – (9), cu următorul cuprins:
Autor: Comisia economică


	Pentru respectarea normelor de tehnică legislativă.

	3.
	„(6) Terenurile deţinute în cotă-parte indiviză de către societăţile comerciale foste societăţi cu capital de stat privatizate sau succesorii în drepturi ale acestora, care până în prezent au obţinut certificatul de atestare a dreptului de proprietate asupra acestor terenuri, dar nu au introdus valoarea acestora în capitalul social, vor fi evaluate conform prevederilor Hotărârii Guvernului nr. 834/1991 privind stabilirea şi evaluarea unor terenuri deţinute de societăţile comerciale cu capital de stat, cu modificările şi completările ulterioare, urmând ca valoarea de piaţă stabilită pe baza raportului de evaluare să fie achitată către instituţiile publice implicate, cu titlu de despăgubire. Datele privind valoarea de piaţă determinată vor fi trimise către instituţia implicată împreună cu raportul de evaluare în original, în termen de maximum 30 de zile  de la data întocmirii raportului, urmând ca, în maximum 30 de zile de la primirea raportului, instituţia implicată să stabilească, prin negociere directă cu societăţile comerciale implicate, modalitatea şi termenul de plată. Plata se face integral sau în rate. Aceeaşi procedură se va aplica şi în cazul  terenurilor cotă indiviză, pentru care societăţile comerciale mai sus menţionate urmează să obţină certificatul de atestare a dreptului de proprietate.”


	,,(6) Prin excepţie de la prevederile                alin. (1), societăţile comerciale privatizate sau succesorii în drepturi ale acestora, care deţin terenuri în cotă-parte indiviză, pentru care au fost obţinute certificate de atestare a dreptului de proprietate, nu au obligaţia majorării capitalului social cu valoarea terenurilor dacă optează pentru plata către instituţia publică implicată a unei despăgubiri egale cu valoarea               cotei-părţi deţinute, stabilite prin raport de evaluare întocmit de un evaluator autorizat independent.

     (7) Plata sumei stabilite conform raportului de evaluare, reprezentând despăgubiri către instituţia publică implicată se poate realiza integral sau în rate, pe o perioadă de maximum 3 ani, în condiţiile acordului părţilor.

     (8) Prevederile alin. (6) şi (7) se aplică şi societăţilor comerciale privatizate sau succesorilor în drepturi ale acestora care deţin terenuri în cotă-parte indiviză pentru care urmează să se obţină certificatul de atestare a dreptului de proprietate, dacă îşi exercită dreptul de opţiune prevăzut la alin. (6) în termen de 3 luni de la data obţinerii certificatului de atestare a dreptului de proprietate.

     (9) Cheltuielile legate de evaluarea terenurilor şi încheierea acordului privind plata despăgubirilor către instituţia publică implicată se suportă de către societăţile comerciale beneficiare.”
             Autor: Comisia economică


	Pentru o sistematizare concisă a textului.

	4.
	-
	Art. II. -  Prevederile art. 32²                         alin. (6) – (9) din Ordonanţa de urgenţă a Guvernului nr. 88/1997, aprobată prin Legea nr. 44/1998, cu modificările şi completările ulterioare, se aplică şi  societăţilor comerciale prevăzute la art. 12 din Legea nr. 137/2002 privind unele măsuri pentru accelerarea privatizării, cu modificările şi completările ulterioare,  dacă acestea obţin certificate de atestare a dreptului de proprietate asupra unor terenuri în cotă-parte indiviză şi îşi exercită dreptul de opţiune pentru plata despăgubirilor în termen de 3 luni de la data intrării în vigoare a prezentei legi. 
             Autor: Comisia economică
	Legea nr.137/2002 reglementează în art.12 situaţia societăţilor comerciale care nu au obţinut titlul de proprietate supra terenurilor. Dintre acestea, unele deţin terenul în cotă-parte indiviză. Nu sunt particularizate în lege, acolo sunt tratate global. Reglementând în                         OUG. nr. 88/1997 şi cazul particular al societăţilor comerciale care obţin titlul de proprietate pentru terenuri în cote-părţi indivize, este necesară şi completarea art.12 din Legea nr.137/2002.

